Afzan A. Rahman

Mohd Afzan Abd. Rahman (lahir 22 Oktober 1982) merupakan seorang pelakon lelaki Malaysia. Beliau mula mencipta nama selepas menyertai pertandingan realiti pencarian bakat baru Anak Wayang Musim Pertama pada April 2009. Beliau memulakan kerjaya lakonan menerusi drama Kecuali Cintamu menerusi watak pembantu sebagai Mekanik. Nama beliau semakin dikenali menerusi lakonan drama dan telefilem dan kerap memegang watak pembantu. Beliau mula dikenali menerusi watak Saiful menerusi drama Kerana Terpaksa Aku Relakan. Beliau juga kerap berlakon di bawah produksi A. Aida Production.

Kehidupan peribadi
Afzan dilahirkan dan dibesarkan di Johor Bahru, Johor. Beliau mengakhiri zaman duda pada 1 November 2011 bersama wanita pilihan Hasliza Md Sharasan. Perkahwinan bersama Hasliza merupakan yang kedua bagi Afzan selepas empat tahun menduda. Anaknya Muhammad Haikal merupakan salah seorang pelapis muda bagi pasukan belia bola sepak JDT dan turut dikurniakan seorang puteri bernama Anggun Nurcarissa.

Kerjaya
Beliau memulakan kerjaya lakonan menerusi drama Kecuali Cintamu menerusi watak pembantu iaitu seorang mekanik. Pada ketika beliau baru berusia 27 tahun selepas tamat program realiti televisyen rancangan tersebut yang turut disertai oleh Hairi Safwan, Hafiz Halim, Amar Baharin, Lan Siro, Alex Yanz, Dayana Roza, dan Sura Sojangi. Beliau banyak dikenali dengan watak pembantu antaranya drama lakonannya ialah Kerana Terpaksa Aku Relakan, Lara Aishah, Rindu Awak 200%, Ku Tak Rela, Bukan Isteri Sempurna dan banyak lagi. Beliau juga kerap berlakon di bawah produksi A. Aida Production.

Filemografi

Filem

Drama

Telefilem

Rujukan

Pautan luar 
 

Kelahiran 1982
Orang hidup
Orang Malaysia berketurunan Melayu
Muslim Malaysia
Orang dari Johor
Pelakon lelaki Malaysia
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Peserta Anak Wayang